Niğde (pokrajina)
Pokrajina Niğde (turski: Niğde ili) je pokrajina koja se nalazi u južnom dijelu turske geografske regije Centralna Anadolija. Prostire se na površini od 7.312 km2 a prema podacima iz 2010. godine u ovoj pokrajini je živjelo 337.931 stanovnika. Gustoća naseljenosti ove administrativne jedinice iznosi 46 stanovnika/km2. Pokrajina je sa tri strane okružena gorjem Taurus, uključujući i planine Hasan i Melendiz. Na zapadu leži ravnica Emen, koja se otvara u široku ravnicu Konya. Ravnica je prekrivena vulkanskim materijalom pogodnim za poljoprivredu pa je zbog toga Pokrajina Niğde uspješna poljoprivredna regija, posebno po uzgoju jabuka i krompira. Susjedne pokrajine su: Adana, Aksaray, Kayseri, Konya, Mersin i Nevşehir. Glavni grad pokrajine je Niğde.